b'\n_START_ARTICLE_\nSelvmordsd\xc3\xb8rer\n_START_PARAGRAPH_\nSelvmordsd\xc3\xb8rer eller jentefangerd\xc3\xb8rer, er humoristiske kallenavn p\xc3\xa5 bild\xc3\xb8rer med hengsling i bakkant. Fordelen med bakhengslede d\xc3\xb8rer er at bilen blir lettere \xc3\xa5 stige inn i. Ulempen er at d\xc3\xb8ren kan f\xc3\xb8re til farlige situasjoner om den \xc3\xa5pnes i fart siden den vil fange luft og tvinges opp av lufttrykket._NEWLINE_Uttrykket jentefangerd\xc3\xb8rer kommer av at man kunne \xc3\xa5pne d\xc3\xb8ren og kj\xc3\xb8re forbi en jente og hun havnet da i  bilen. P\xc3\xa5 engelsk har de blitt kalt kidnapping doors, men kalles vanligvis suicide doors._NEWLINE_I dag er denne type d\xc3\xb8rer uvanlig som framd\xc3\xb8rer, f\xc3\xb8rst og fremst av sikkerhetsgrunner. Det er ikke helt uvanlig at dagens produsenter designer bakd\xc3\xb8rer som er hengslet bakerst. Opel har satset p\xc3\xa5 bakd\xc3\xb8rer av denne typen p\xc3\xa5 sin Meriva fra modell\xc3\xa5ret 2010. D\xc3\xb8rene l\xc3\xa5ses automatisk s\xc3\xa5 lenge bilen er i bevegelse.'